Ing wekdal samanten India dipunkuwaosi déning Inggris. Sapérangan tiyang India salajengipun péngin nagari India kapréntah déning bangsa India piyambak. Pamimpinipun ing wekdal samanten inggih punika Mahatma Gandhi. Ing wekdal samanten ramanipun Motilal Nehru punika pengacara ingkang asring mbiyantu Gandhi. Ing wekdal ingkang sami Nehru saweg nglampahi pendhidhikan ing Inggris. Sasampunipun rampung anggènipun sinau, piyambakipun dados pengacara, boten dangu salajengipun piyambakipun ninggal pedamalenipun. Amargi piyambakipun katarik tumut lelampahan ramanipun lan Gandhi nglawan Inggris. Piyambakipun dados Mahamantri India ingkang sepisanan wanci kamardikan ing tanggal 15 Agustus 1947, lan lajeng mangreh dumugi sedanipun. Piyambakipun mbudidaya kanggé kabecikan India lan ugi kanggé katentreman donya. Piyambakipun njurung pambentukan PBB. Salah satunggaling sosialis ingkang atos, Nehru punika sang arsitèk 'Resolusi Abadi' ingkang gadhah sumpah tumrap 'Pola Lingkungan ingkang Sosialistis'. Jawaharlal Nehru kaanggep salah setunggiling pamimpin donya ingkang misuwur.